Ալեք Աղայան

Ալեք Աղայան (, ), իրանահայ իրավաբան, Իրանի Խորհրդարանի պատգամավոր։ Իրանի առաջին բեռնափոխադրման ընկերության հիմնադիր։

Կենսագրություն 
Ալեք Աղայանը ծնվել է 1886 թվականին Ղազվին քաղաքում։ Նախնական կրթություն ստացել է Ռաշթ և Թավրիզ քաղաքներում, այնուհետև` Ժնևի համալսարանի հումանիտար ֆակուլտետում։ Վերադառնալով Թեհրան` միացել է Եփրեմ խանի խմբին, 1909 թվականին, Սահմանադրական շարժման խմբերի հետ համագործակցելով, մասնակցել է Թեհրանի գրավմանը։ 1910 թվականին մեկնել է Ժնև, այնուհետև` Բրյուսել, ուսումը շարունակել իրավաբանական ֆակուլտետում։ Ավարտելուց հետո վերդարձել է Թեհրան և դասավանդել տեղի համալսարանի իրավաբանական ֆակուլտետում։ Իրանի ազգային խորհրդարանի 5-րդ նստաշրջանում Ահմադ շահ Ղաջարի գահընկեցության որոշման ընդունման ժամանակ եղել է հարավային իրանահայության պատգամավոր։

Երկրորդ համաշխարհային պատերազմի ընթացքում` 1944-1946 թվականներին, Իրանի ազգային խորհրդարանի 14-րդ նստաշրջանում ընտրվել է հարավային իրանահայության պատգամավոր։

Մահացել է 1963 թվականին Թեհրանում։

Ծանոթագրություններ

Արտաքին հղումներ 
 Law offices of Dr.Alexander Aghayan & Associates Inc. 

Իրանահայ հասարակական գործիչներ
Իրանահայ քաղաքական գործիչներ
Իրանահայ գործարարներ
Իրանահայ իրավաբաններ
Հայ քաղաքագետներ
Ժնևի համալսարանի շրջանավարտներ